ออมสิน รุกปล่อยสินเชื่อพ่อค้าแม่ค้าอาหาร เข้าถึงแหล่งเงินทุน พร้อมเปิดการแข่งขันแรลลิตี้ สตรีทฟู้ด 4 มิติ
ออมสิน รุกปล่อยสินเชื่อพ่อค้าแม่ค้าอาหาร เข้าถึงแหล่งเงินทุน พร้อมเปิดการแข่งขันแรลลิตี้ สตรีทฟู้ด 4 มิติ นายชาติชาย พยุหนาวีชัย ผู้อำนวยการธนาคารออมสิน กล่าวว่าธนาคารได้ปล่อยสินเชื่อ Street Food เพื่อช่วยเหลือกลุ่มพ่อค้าแม่ค้า ได้เข้าถึงแหล่งเงินทุน โดยปัจจุบันมียอดสินเชื่อ 10,000 ล้านบาทช่วยเหลือกลุ่มเป้าหมายได้ แล้วกว่า 100,000 รายเฉลี่ยรายละ 8-9 หมื่นบาท โดยคิดอัตราดอกเบี้ยร้อยละ 0.5-0.85 ต่อเดือนขึ้นอยู่กับหลักประกัน โดยล่าสุดยังพบสัญญาณการผิดชำระหนี้ที่ต่ำ(NPLs) เนื่องจากเป็นกลุ่มลูกค้าที่มีรายได้ที่ชัดเจน พร้อมกันนี้ธนาคารยังเตรียมเปิดตัวสินเชื่อ QR Code ให้กับลูกค้าที่เป็นพ่อค้าแม่ค้าที่มีการรับชำระเงินผ่าน QR Code ของธนาคาร โดยอัตราดอกเบี้ยจะอยู่ที่ร้อยละ 0.5-0.85 ซึ่งในส่วนของวงเงินกู้นั้นจะอยู่ที่ความสามารถในการชำระหนี้ของลูกค้าโดยมีวงเงินกู้สูงสุดไม่เกิน 200,000 บาท โดยในปี 2562 ตั้งเป้าเพิ่มกลุ่มลูกค้าที่เป็นพ่อค้าแม่ค้า อีก 50,000 ราย วงเงิน 5,000 ล้านบาท ////เสียง ผอ.ออมสิน////นอกจากนี้ ผอ.ธนาคารออมสิน ยังกล่าวอีกว่าธนาคารได้จัดการประกวดโครงการ GSB Street Food เปลี่ยนชีวิต (กล้าคิด ชีวิตเปลี่ยน) ด้วยการจัดประกวดร้านค้าริมทางเท้า เปิดโอกาสแสดงความคิดเพื่อสร้างความโดดเด่นให้กับธุรกิจร่วมแข่งขันภายใต้หัวข้อ “พัฒนาสตรีทฟู้ด 4 มิติ”(4 D Street Food Upgrade) โดยเปิดรับสมัครทั่วประเทศ ตั้งแต่วันที่ 15 มีนาคม-15 เมษายน 2562 ชิงเงินรางวัลรวมกว่า 2 ล้านบาท โดยผู้สนใจสามารถดูรายละเอียดได้ทางเฟซบุ๊กโครงการ www.facebook.com/gsbstreetfoodtv